

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005***

**Iktatószám**

Iktatószám: **Tárgy**: Víziközmű rendszer felújítási munkálatai 2023. év

Előterjesztő: Pásztor Roland polgármester

Szakmai előterjesztő: Sipos Nikolett CKÖH pénzügyi irodavezető

Ügyintéző: Gyenge Ilona

**ELŐTERJESZTÉS**

**Kőröstetétlen Község Önkormányzat Képviselő-testületének 2023. március 28-ai ülésére**

**Tisztelt Képviselő-testület!**

A DAKÖV Kft-t, mint a felelős víziközmű-szolgáltató a 2011. évi CCIX. törvény a víziközmű-szolgáltatásról 30.§-a és a bérleti-üzemeltetési szerződés IV.6 pontja alapján megküldte a közműves ivóvízellátó rendszeren történt felújítási munkák részletezését. Ez alapján 2022. évben megkezdett 2023. évben befejezett Kocséri út 1. Vízmű védterület felújítása 3.719.400 Ft+Áfa.

A várható költségekről korábban Pásztor Imre polgármestert, illetve az elkészült munkákról Pásztor Roland polgármestert értesítették.

A korábban elfogadott 2022-2036 időszakra vonatkozó Gördülő Fejlesztési Tervben a felújítás nettó 2.338 e Ft-tal szerepelt. A terv módosításra és a Magyar Közműszabályozási és Energetikai Hivatal részéről elfogadásra került nettó 3.719.400.- Ft összeggel.

A jogszabályi rendelkezéseknek megfelelő működtetéshez szükséges beruházások, értéknövelő felújítások, fejlesztési munkák és rekonstrukciók finanszírozása az önkormányzat feladata, a szükséges pénzügyi forrás biztosításának kötelezettségével. A fejlesztések forrása a rendszer használatából befolyt bérleti díj, valamint a pályázati lehetőségek adta keret. A fejlesztések tervezésénél figyelemmel kell lenni arra, hogy a beruházások mellett maradjon forrás az ad-hoc javítási munkák elvégzésére is.

A fedezetet a 2022. évi használati díj és a 2023.I. félévi használati díj biztosítja.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.)önkormányzati rendelet rendelkezéseire – **egyszerű szavazati arány**t igényel.

Cegléd, 2023. március 22.

Pásztor Roland

polgármester

**Határozati javaslat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) Elfogadja a **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) részére a Kőröstetétlen közműves ivóvízellátó rendszer megnevezésű, KRTT-IVrövid kódú, 11-32975-1-001-00-05 MEKH azonosító kódú vízi közművön végzett Kőröstetétlen, Kocséri út 1. Vízmű védterület felújítását 3.719.400.- Ft+Áfa összegben.

2.) A felújítási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft.-től befolyó, bérleti díjból származó bevételét jelöli meg.

3.) Felhatalmazza a polgármestert a kifizetéshez szükséges egyeztetésre a DAKÖV Kft. szolgáltatóval és a szükséges jognyilatkozatok aláírására.

3.) Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző